
REPUBLIKA HRVATSKA
KARLOVAČKA ŽUPANIJA 
GRAD DUGA RESA
GRADSKO VIJEĆE
KLASA: 024-05-20/24-01/01
URBROJ:2133/03-01/04-24-
Duga Resa,13.02.2025.


Na temelju članka 19. stavak 6. Zakona o savjetima mladih ( NN  41/2014, 83/2023 ) i članka 47. Statuta Grada Duge Rese ( Službeni glasnik Grada Duge Rese 6/18-pročišćeni tekst, 2/20 i 2/21 ), Gradsko vijeće Grada Duge Rese na 35. sjednici održanoj 13.02.2025. god. donijelo je:

O D L U K U
o usvajanju Godišnjeg izvješća o radu Savjeta mladih Grada Duge Rese za 2024. godinu

Članak 1.
Usvaja se Godišnje izvješće o radu Savjeta mladih Grada Duge Rese za 2024. godinu.


Članak 2.

Godišnje izvješće o radu Savjeta mladih za 2024. godinu iz članka 1. sastavni je dio ove Odluke i objavit će se na internet stranici Grada Duge Rese.


Članak 3.
Ova Odluka stupa na snagu danom donošenja i objavit će se u Službenom glasniku Grada Duge Rese.



PREDSJEDNIK GRADSKOG VIJEĆA:
dr..med. Miroslav Furdek, v.r.









IZVJEŠĆE O RADU
Savjeta mladih Grada Duge Rese za 2024. godinu.

U 2024. godini, Savjet mladih održao je četiri sjednice, dva sastanka, uputio dopis s prijedlozima izmjene Pravilnika o stipendiranju studenata, pokrenuo natječaj s ciljem prikupljanja književnih djela, inicirao književni susret Bojane Meandžije te organizirao predavanje stručnjaka za mlade i odgojno-obrazovnu politiku, Marka Kovačića.
Osim toga, Savjet je svoju podršku dao Udruzi za mlade Agora i DSR Footloosu u zajedničkom događaju „Grin Ball“ kao i događaju Udruge Agora, „DugaResaFestu“.
Tijekom 2024. godine održane su osma, deveta, deseta i jedanaesta sjednica Savjeta.
Osma sjednica održana je u veljači na kojoj je izabran novi predsjednik Savjeta, Leopold Furdek pošto je dotadašnji predsjednik, Marko Belavić zbog privatnih obveza bio spriječen obnašati dužnost. Ujedno je donesen i plan rada za 2024. godinu.
Deveta sjednica održana je u ožujku. Na devetoj sjednici, članovi su raspravili dotadašnji pravilnik o stipendiranju studenata te poslali prijedloge dopuna i izmjene istog. Također, članovi ističu nedostatak odbojkaškog terena na širem području grada s mišljenjem da bi isti trebao napraviti u blizini Gradskog kupališta. Raspravlja se i o daljnjim ulaganjima u sportske terene i igrališta poput terena na Trgu hrvatskih mučenika i ulaganju u rasvjetu na sportskom terenu kraj DVD-a „Stara Sela“.
Deseta sjednica održava se u srpnju. Na devetoj sjednici, članovi predlažu organiziranje javnih tribina za mlade, kao i organiziranje književnog susreta, a javlja se i ideja za organiziranjem natječaja za prikupljanje književnih djela mladih.
Jedanaesta sjednica održava se u rujnu. Na jedanaestoj sjednici, definiraju se uvjeti književnog natječaja, suradnici na projektu te se dogovara gostovanje Bojane Meandžije koja održava književni susret.
Od 27. do 28. rujna, članovi Savjeta Leopold Furdek i Roman Grobenski borave na Nacionalnoj konferenciji Savjeta mladih koja se održala u Rijeci. Na konferenciji, upoznaju se s članovima ostalih savjeta te razmjenjuju iskustva u radu kao i primjere dobre prakse.
25. studenoga u Prostoru za mlade održava se književni susret u suradnji s Gradskom knjižnicom i čitaonicom Duga Resa te se predstavlja književni natječaj „Pričaj mi o… Dugoj Resi“.
13. prosinca u vijećnici Grada Duge Rese, održava se gostovanje doc.dr.sc. Marka Kovačića na temu građanskog odgoja i obrazovanja.

Predsjednik Savjeta
Leopold Furdek,v.r.

